pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ออมสิน แจ้งปิดปรับปรุงระบบงานบัตรเดบิต และบัตรเอทีเอ็ม ชั่วคราว วันที่ 5 มิถุนายน 2564 เวลา 00.30 – 08.00 น.
วันศุกร์ที่ 4 มิถุนายน 2564
ธ.ออมสิน แจ้งปิดปรับปรุงระบบงานบัตรเดบิต และบัตรเอทีเอ็ม ชั่วคราว วันที่ 5 มิถุนายน 2564 เวลา 00.30 – 08.00 น.
ธนาคารออมสินจะปิดปรับปรุงระบบงานบัตรเดบิต และบัตรเอทีเอ็ม หรือบัตรอิเล็กทรอนิกส์ (CardM) ของธนาคารออมสินเป็นการชั่วคราว ในวันเสาร์ที่ 5 มิถุนายน 2564 ตั้งแต่เวลา 00.30 - 08.00 น.
รายงานข่าวจากธนาคารออมสิน แจ้งว่า ธนาคารฯ จะปิดปรับปรุงระบบงานบัตรเดบิต และบัตรเอทีเอ็ม หรือบัตรอิเล็กทรอนิกส์ (CardM) ของธนาคารออมสินเป็นการชั่วคราว ในวันเสาร์ที่ 5 มิถุนายน 2564 ตั้งแต่เวลา 00.30 - 08.00 น. ซึ่งการปิดระบบในช่วงเวลาดังกล่าวจะทําให้ลูกค้าไม่สามารถใช้ บัตรเดบิต บัตรเอทีเอ็ม ของธนาคารออมสิน ทํารายการ ฝาก-ถอน และโอนเงินทุกประเภท ผ่านเครื่อง ATM เครื่อง ADM และเครื่อง VTM ทั้งของธนาคารออมสินและต่างธนาคาร ทั้งนี้ เพื่อพัฒนาและเพิ่มประสิทธิภาพระบบคอมพิวเตอร์ในการบริการลูกค้า และรองรับการขยายตัวของปริมาณธุรกรรมทางการเงินที่จะเพิ่มขึ้นในอนาคตให้ดียิ่งขึ้น
ธนาคารออมสิน ต้องขออภัยลูกค้าในความไม่สะดวกมา ณ โอกาสนี้ โดยในช่วงปิดระบบนี้ ลูกค้ายังสามารถใช้บริการโอนเงิน และชําระค่าสินค้าและบริการผ่านแอป MyMo ได้ตามปกติ แต่ยังไม่ทํารายการถอนเงินสดผ่านเครื่อง ATM / ADM / VTM ได้ชั่วคราวเช่นกัน หากมีข้อสงสัยสอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/gsbpr27/
รัฐบาลไทย-ข่าวทำเนียบรัฐบาล-รมว.วธ. เป็นประธานในพิธีพิธีเจริญนวัคคหายุสมธัมม์ เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔
วันอังคารที่ 1 มิถุนายน 2564
รมว.วธ. เป็นประธานในพิธีพิธีเจริญนวัคคหายุสมธัมม์ เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔
พิธีเจริญนวัคคหายุสมธัมม์ เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔
วันที่ ๓๑ พฤษภาคม ๒๕๖๔ เวลา ๑๔.๐๐ น. พระธรรมไตรโลกาจารย์ เจ้าอาวาสวัดราชประดิษฐสถิตมหาสีมาราม ประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม ประธานในพิธี พร้อมด้วย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา และผู้บริหารกระทรวงวัฒนธรรม ร่วมพิธีเจริญนวัคคหายุสมธัมม์ เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี ๓ มิถุนายน ๒๕๖๔ ณ วัดราชประดิษฐสถิตมหาสีมาราม เขตพระนคร กรุงเทพฯ
รัฐบาลไทย-ข่าวทำเนียบรัฐบาล-PM expresses condolences over the passing of Ukrainian Ambassador to Thailand
วันอังคารที่ 1 มิถุนายน 2564
PM expresses condolences over the passing of Ukrainian Ambassador to Thailand
PM expresses condolences over the passing of Ukrainian Ambassador to Thailand
Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha expressed condolences over the passing ofH.E. Mr. Andrii Beshta, Ambassador of Ukraine to Thailand on May 30, 2021 in Satun province, shortly before the end of his tenure in the country.
H.E. Mr. Andrii Beshta had assumed the position as Ambassador Extraordinary and Plenipotentiary of the Republic of Ukraine to Thailand since 2015, and his tenure would end during the 3rdweek of June 2021. Throughout his tenure in Thailand, the Ambassador took on a crucial role in strengthening relations and cooperation between Thailand and Ukraine. He was also known to have a special bond with the country.
The Prime Minister feels sad for the passing of a good friend of Thailand, and will deliver an official letter of condolences at the first opportunity. He also ordered concerned agencies to proceed and facilitate the requests of his family in a fitting manner.
รัฐบาลไทย-ข่าวทำเนียบรัฐบาล-รมว.วธ. เป็นประธานในพิธีตรวจสภาพและบันทึกข้อมูลเบื้องต้น และพิธีบวงสรวงต้อนรับทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทย
วันอังคารที่ 1 มิถุนายน 2564
รมว.วธ. เป็นประธานในพิธีตรวจสภาพและบันทึกข้อมูลเบื้องต้น และพิธีบวงสรวงต้อนรับทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทย
พิธีตรวจสภาพและบันทึกข้อมูลเบื้องต้น และพิธีบวงสรวงต้อนรับทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทย
วันที่ ๓๑ พฤษภาคม ๒๕๖๔ เวลา ๑๖.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีตรวจสภาพและบันทึกข้อมูลเบื้องต้น และพิธีบวงสรวงต้อนรับทับหลังจากปราสาทหนองหงส์ จังหวัดบุรีรัมย์ และทับหลังจากปราสาทเขาโล้น จังหวัดสระแก้ว กลับสู่ประเทศไทย โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายประทีป เพ็งตะโก อธิบดีกรมศิลปากร นายวีระ แข็งกสิการ รองปลัดกระทรวงศึกษาธิการ นายธานี แสงรัตน์ อธิบดีกรมสารนิเทศ กระทรวงการต่างประเทศ กรรมการติดตามโบราณวัตถุของประเทศไทยในต่างประเทศกลับคืนสู่ประเทศไทย ผู้บริหารกระทรวงวัฒนธรรม และผู้แทนหน่วยงานที่เกี่ยวข้องเข้าร่วม ณ พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-รมว.วธ. เป็นประธานในพิธีลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔
วันอังคารที่ 1 มิถุนายน 2564
รมว.วธ. เป็นประธานในพิธีลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔
พิธีลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔
วันที่ ๑ มิถุนายน ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔ โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม เข้าร่วมลงนามถวายพระพร ณ ห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-“กรุงไทย” ออกหุ้นกู้อนุพันธ์แฝง อิงดัชนีหุ้น ”แบรนด์หรู” ระดับโลก พร้อมคุ้มครองเงินต้น
วันอังคารที่ 1 มิถุนายน 2564
“กรุงไทย” ออกหุ้นกู้อนุพันธ์แฝง อิงดัชนีหุ้น ”แบรนด์หรู” ระดับโลก พร้อมคุ้มครองเงินต้น
ธนาคารกรุงไทยเปิดตัวผลิตภัณฑ์การลงทุนใหม่ "Krungthai SOLUX10F Luxury Index Linked Note" หุ้นกู้ที่มี อนุพันธ์แฝง อายุ 5 ปี อ้างอิงดัชนีหุ้นสินค้าและบริการระดับ Luxury เสนอขายผู้ลงทุนสถาบันและผู้ลงทุนรายใหญ่ เปิดโอกาสสร้างผลตอบแทนจากการเติบโตของธุรกิจ
ธนาคารกรุงไทยเปิดตัวผลิตภัณฑ์การลงทุนใหม่ "Krungthai SOLUX10F Luxury Index Linked Note" หุ้นกู้ที่มี อนุพันธ์แฝง อายุ 5 ปี อ้างอิงดัชนีหุ้นสินค้าและบริการระดับ Luxury เสนอขายผู้ลงทุนสถาบันและผู้ลงทุนรายใหญ่ เปิดโอกาส สร้างผลตอบแทนจากการเติบโตของธุรกิจ Luxury ชั้นนําทั่วโลก พร้อมคุ้มครองเงินต้น 100% เมื่อถือจนครบกําหนดลงทุน ขั้นต่ํา 5 ล้านบาท เปิดขาย 7-11 มิถุนายนนี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารได้เดินหน้าพัฒนาผลิตภัณฑ์การเงินและการลงทุนใหม่ๆ อย่างต่อเนื่อง เพื่อตอบโจทย์ความต้องการของลูกค้าทุกกลุ่ม ล่าสุดได้ออกผลิตภัณฑ์การลงทุนใหม่ "Krungthai SOLUX10F Luxury Index Linked Note" หุ้นกู้ที่มีอนุพันธ์แฝง อายุ 5 ปี จ่ายผลตอบแทนอ้างอิงกับดัชนี Solactive Luxury Dynamic Factors 10% Daily Risk Control Index (SOLUX10F) ซึ่งเป็นดัชนีหุ้นกลุ่มสินค้าและบริการระดับ Luxury ชั้นนําทั่วโลก อาทิ HERMES, LVMH, FERRARI, PORSCHE, RICHEMONT, KERING, DIAGEO, MONCLER, BURBERRY, PANDORA, ESTEE LAUDER และ L’ORÉAL เป็นต้น (อ้างอิงจากบริษัทหรือหุ้นที่อยู่ในดัชนี SOLUX10F ณ 30 เม.ย. 2564) เปิดขายในวงจํากัดให้กับผู้ลงทุนสถาบัน และผู้ลงทุน รายใหญ่ ชูจุดเด่นคุ้มครองเงินต้น 100% หากถือจนครบกําหนด ลงทุนขั้นต่ํา 5 ล้านบาท
"ธุรกิจสินค้าและบริการกลุ่ม Luxury ทั่วโลกมีแนวโน้มขยายตัวอย่างต่อเนื่อง โดยได้รับแรงสนับสนุนจาก Pent-up Demand หลังการผ่อนคลายมาตรการ Lockdown อันเป็นผลพวงจากอัตราการฉีดวัคซีนที่เพิ่มขึ้น โดยเฉพาะในประเทศจีน สหรัฐอเมริกา และสหภาพยุโรป ซึ่งเป็นกลุ่มลูกค้าหลักของธุรกิจกลุ่ม Luxury”
นางลัดดาวัลย์ เมฆสุภะ ผู้ช่วยกรรมการผู้จัดการใหญ่ Markets Solutions and Innovation เปิดเผยว่า ธนาคาร ใช้จุดแข็งด้านตลาดเงินตลาดทุน มุ่งเน้นออกผลิตภัณฑ์ด้านการลงทุนใหม่ๆ เพื่อตอบโจทย์ลูกค้ากลุ่ม Wealth ของธนาคาร ที่มีความคุ้นเคยและเชื่อมั่นกับสินค้าและบริการแบรนด์เนม Luxury ระดับโลกอยู่แล้ว แต่ขณะเดียวกัน อาจยังมีความกังวลกับความผันผวนของตลาด หุ้นกู้ Krungthai SOLUX10F Luxury Index Linked Note จึงเป็นอีกหนึ่งทางเลือกการลงทุนที่น่าสนใจ เนื่องจากเปิดโอกาสให้สามารถทํากําไรจากหุ้นกลุ่ม Luxury ทั่วโลกในขาขึ้น แต่หากดัชนีให้ผลตอบแทนติดลบ ธนาคารจะคุ้มครองเงินต้น 100%
ทั้งนี้ ธนาคารจะเสนอขายหุ้นกู้ Krungthai SOLUX10F Luxury Index Linked Note ตั้งแต่วันที่ 7- 11 มิถุนายน 2564 ลงทุนขั้นต่ํา 5 ล้านบาท สอบถามเพิ่มเติมโทร. 02-208-4691 และ 02-208-4673 หรือติดต่อธนาคารกรุงไทยทุกสาขาการลงทุนมีความเสี่ยง ผู้ลงทุน ควรศึกษาข้อมูลและพิจารณาอย่างรอบคอบก่อนตัดสินใจลงทุน
รัฐบาลไทย-ข่าวทำเนียบรัฐบาล-ปลัดสธ. ตรวจเยี่ยมศูนย์บริการฉีดวัคซีน ม.รังสิต
วันอังคารที่ 1 มิถุนายน 2564
ปลัดสธ. ตรวจเยี่ยมศูนย์บริการฉีดวัคซีน ม.รังสิต
ปลัดกระทรวงสาธารณสุข ตรวจเยี่ยมศูนย์บริการฉีดวัคซีนโควิด 19 มหาวิทยาลัยรังสิต เปิดทดสอบระบบวันแรก ตั้งเป้าฉีดให้คณาจารย์ บุคลากร เจ้าหน้าที่ นักศึกษา และประชาชนที่อาศัยในชุมชนโดยรอบ วันละ 1,000 คน ก่อนเปิดภาคเรียน 23 ส.ค.นี้
วันนี้ (1 มิถุนายน 2564) ที่ศูนย์บริการฉีดวัคซีนโควิด 19 อาคารนันทนาการ มหาวิทยาลัยรังสิตนายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์สราวุฒิ บุญสุข รองอธิบดีกรมอนามัยนายแพทย์สุรินทร์ สืบซึ้ง นายแพทย์สาธารณสุขจังหวัดปทุมธานี และผู้บริหารกระทรวงสาธารณสุข ติดตามความพร้อมศูนย์บริการฉีดวัคซีนโควิด 19 มหาวิทยาลัยรังสิต โดยมีคณะผู้บริหารมหาวิทยาลัยรังสิตให้การต้อนรับ โดยนายแพทย์เกียรติภูมิกล่าวว่า วันนี้ได้มาตรวจเยี่ยมการทดสอบระบบบริการฉีดวัคซีนของมหาวิทยาลัยรังสิต ซึ่งให้บริการฉีดวัคซีนวันแรก กลุ่มเป้าหมายหลักคือ คณาจารย์ บุคลากร นักศึกษา เพื่อให้ได้รับวัคซีนครบ 2 เข็มก่อนเปิดภาคเรียนในวันที่ 23 สิงหาคมนี้ และฉีดให้กับประชาชนที่อาศัยอยู่ในชุมชนโดยรอบของมหาวิทยาลัย ตั้งเป้าฉีดให้ได้ 1,000 คน ต่อวัน ก่อนให้บริการพร้อมกันทั่วประเทศในวันที่ 7 มิถุนายน 2564 เพื่อให้ประชาชนได้รับความสะดวก มารับการฉีดได้มากที่สุดและเร็วที่สุด ครอบคลุมประชากร 70 เปอร์เซ็นต์ สร้างภูมิคุ้มกันหมู่ในประเทศ ตามนโยบายของรัฐบาล
นายแพทย์เกียรติภูมิกล่าวต่อว่า จากการเยี่ยมชมพบว่า ระบบมีความพร้อม ได้มาตรฐาน ให้บริการโดยบุคลากรและทรัพยากรของมหาวิทยาลัย มีระบบการลงทะเบียนโดยบุคลากรและนักศึกษาจากวิทยาลัยนวัตกรรมดิจิทัลเทคโนโลยี ให้บริการโดยบุคลากรทางการแพทย์จากวิทยาลัยแพทยศาสตร์ คณะพยาบาลศาสตร์ วิทยาลัยเภสัชศาสตร์ รวมถึงทีมจิตอาสาและทีมคอลเซนเตอร์ ตอบคําถามเกี่ยวกับวัคซีนและการให้บริการ ทําให้การไหลเวียนของผู้ที่เข้ารับบริการมีความคล่องตัวเป็นที่น่าพอใจ
“เมื่อได้รับการฉีดวัคซีนแล้วยังมีโอกาสติดเชื้อได้ วัคซีนช่วยลดความรุนแรง ลดการเสียชีวิต ขอให้ยังคงป้องกันตนเองDMHTTเว้นระยะห่าง สวมหน้ากากอนามัย/หน้ากากผ้า ล้างมือ วัดอุณหภูมิร่างกาย สแกนไทยชนะเมื่อเข้าใช้บริการสถานที่ต่าง ๆ” นายแพทย์เกียรติภูมิกล่าว
*****************************1 มิถุนายน 2564
รัฐบาลไทย-ข่าวทำเนียบรัฐบาล-"อนุทิน" เผยแอสตร้าเซนเนก้าทยอยส่งวัคซีนตามกำหนด
วันอังคารที่ 1 มิถุนายน 2564
"อนุทิน" เผยแอสตร้าเซนเนก้าทยอยส่งวัคซีนตามกําหนด
รองนายกรัฐมนตรีและรัฐมนตรีว่าการกระทรวงสาธารณสุข เผยแอสตร้าเซนเนก้าส่งเอกสารวัคซีนให้กรมวิทยาศาสตร์การแพทย์พิจารณารับรองคุณภาพแล้ว ทยอยส่งมอบวัคซีนจนครบ 6 ล้านโดสภายในมิถุนายนนี้ กระจายวัคซีนตามการพิจารณาของ ศบค.
วันนี้ (1 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า บริษัทแอสตร้าเซนเนก้า (ประเทศไทย) จํากัด แจ้งว่า สามารถจัดส่งวัคซีนโควิด 19 ได้ตามกําหนด ขณะนี้ส่งเอกสารไปยังกรมวิทยาศาสตร์การแพทย์ เพื่อตรวจรับรองคุณภาพแล้วทุกอย่างเป็นไปด้วยดี สําหรับวันที่ 7 มิถุนายน 2564 มีวัคซีนฉีดให้คนไทยตามกําหนด ผู้ที่ลงทะเบียนนัดหมายแล้วได้รับการฉีดแน่นอน ไม่ว่าจะเป็นวัคซีนตัวใดยืนยันว่ามีประสิทธิภาพเหมือนกันในการลดป่วยรุนแรงและเสียชีวิต
ทั้งนี้ กระทรวงสาธารณสุขจะจัดส่งวัคซีนตามแผนการกระจายวัคซีน ที่มี ศบค.และนายกรัฐมนตรีพิจารณา ตามจํานวนวัคซีนที่มี ส่งออกทั้งหมด ไม่มีการเก็บวัคซีนไว้ ส่วนจังหวัดหรือหน่วยงานต่าง ๆ ที่ได้รับวัคซีนไปต้องมีแผนการฉีดวัคซีนที่ชัดเจน โดยให้พิจารณาการฉีดตามหลักวิชาการทางการแพทย์ โดยวัคซีนของแอสตร้าเซนเนก้าจะทยอยส่งมอบ ภายในเดือนมิถุนายนต้องได้รับ 6 ล้านโดสตามที่กําหนด
*****************************1 มิถุนายน 2564
รัฐบาลไทย-ข่าวทำเนียบรัฐบาล-อธิบดีกรมท่าอากาศยาน กระทรวงคมนาคม ลงพื้นที่ตรวจเยี่ยมเพื่อให้กำลังใจแก่บุคลากรกรมท่าอากาศยาน
วันอังคารที่ 1 มิถุนายน 2564
อธิบดีกรมท่าอากาศยาน กระทรวงคมนาคม ลงพื้นที่ตรวจเยี่ยมเพื่อให้กําลังใจแก่บุคลากรกรมท่าอากาศยาน
ที่เข้ารับการฉีดวัคซีน COVID – 19  ณ สถานีกลางบางซื่อ
ในวันที่ 31 พฤษภาคม 2564 นายอภิรัฐ ไชยวงศ์น้อย อธิบดีกรมท่าอากาศยาน ลงพื้นที่ตรวจเยี่ยมเพื่อให้กําลังใจแก่บุคลากร กรมท่าอากาศยาน (ส่วนกลาง) ที่เข้ารับการฉีดวัคซีน COVID-19 ณ ศูนย์ฉีดวัคซีนกลางบางซื่อ สถานีกลางบางซื่อ กรุงเทพมหานคร
กรมท่าอากาศยานได้จัดบุคลากรส่วนกลาง เข้ารับการฉีดวัคซีน เข็มที่ 1ในระหว่างวัน 29 - 31 พฤษภาคม 2564 ณ ศูนย์ฉีดวัคซีนกลางบางซื่อ สําหรับการฉีดวัคซีนในครั้งนี้ เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งให้บุคลากรด่านหน้าสังกัดกระทรวงคมนาคมทุกคน ได้รับการฉีดวัคซีน เพื่อสร้างภูมิคุ้มกันและป้องกันการแพร่ระบาดของเชื้อไวรัสโคโรนา 2019 และให้เกิดความปลอดภัยในระบบขนส่งสาธารณะ อย่างไรก็ตามแม้ว่าบุคลากรที่ได้รับการฉีดวัคซีนแล้ว ก็ยังคงต้องปฏิบัติตามมาตรการป้องกันการแพร่ระบาดของโควิด-19 โดยยึดหลัก D-M -H-T-T- A ของกระทรวงสาธารณสุขอย่างเคร่งครัด โดยการรักษาระยะห่าง สวมหน้ากากอนามัยตลอดเวลา หมั่นล้างมือบ่อย ๆ ตรวจวัดอุณหภูมิทุกครั้งก่อนเข้าที่ทํางาน หากพบว่ามีความเสี่ยงต่อการรับเชื้อโควิด-19 ก็ต้องตรวจหาเชื้อทันที และการใช้แอพพลิเคชั่นไทยชนะ และหมอชนะควบคู่ทุกครั้ง สําหรับบริเวณอาคารสํานักงานของกรมท่าอากาศยาน จะมีการดําเนินการฉีดพ่นยาฆ่าเชื้อไวรัส COVID-19 ทุกวันศุกร์หลังเวลาราชการ เพื่อสร้างความมั่นใจ เสริมความเชื่อมั่น และเสริมความปลอดภัยในสุขอนามัยของบุคลากรทุกท่าน
นายอภิรัฐฯ กล่าวเสริมว่า กรมท่าอากาศยาน ต้องขอขอบคุณรัฐมนตรีว่าการกระทรวงคมนาคมที่คํานึงถึงความปลอดภัยของบุคลากรในสังกัดกระทรวงคมนาคม รวมทั้ง บุคลลการทางการแพทย์และผู้ที่เกี่ยวข้องทุกท่านที่ได้ดําเนินการให้การรับการฉีดวัคซีนในครั้งนี้เป็นด้วยความเรียบร้อยทุกประการ และขอขอบคุณองค์การขนส่งมวลชนกรุงเทพ ที่ให้ความอนุเคราะห์รถโดยสารประจําทางปรับอากาศสําหรับ รับ - ส่ง เจ้าหน้าที่กรมท่าอากาศยาน พร้อมกันนี้ อทย. ได้กล่าวเน้นย้ําว่า สําหรับเจ้าหน้าที่ของท่าอากาศยานที่อยู่ในความดูแลของ กรมท่าอากาศยานทุกแห่งได้รับการจัดสรรวัคซีนจากสํานักงานสาธารณสุขจังหวัด และทยอยรับการฉีดวัคซีนเพื่อให้ครบตามจํานวน และยังคงเน้นย้ําให้ท่าอากาศยานทุกแห่งปฏิบัติตามมาตรการป้องกันการแพร่ระบาดของโควิด-19 อย่างเคร่งครัด เพื่อให้ผู้โดยสารและผู้ใช้บริการมั่นใจว่าท่าอากาศยาน ทุกแห่งของ ทย. ปลอดภัยจากเชื้อโควิด-19 แน่นอน
รัฐบาลไทย-ข่าวทำเนียบรัฐบาล-ปลัด วธ. เป็นประธานเปิดการปฐมนิเทศสำหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔
วันอังคารที่ 1 มิถุนายน 2564
ปลัด วธ. เป็นประธานเปิดการปฐมนิเทศสําหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔
การปฐมนิเทศสําหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ (ผ่านระบบออนไลน์)
วันที่ ๑ มิถุนายน ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดการปฐมนิเทศสําหรับโครงการหรือกิจกรรมที่ได้รับทุนสนับสนุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ (ผ่านระบบออนไลน์) โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้ทรงคุณวุฒิ และผู้เข้ารับทุนเข้าร่วม ณ ห้องประชุม ชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-กรมเจ้าท่า ขุดลอกบำรุงรักษาร่องน้ำ เพื่อความสุขของประชาชน
วันอังคารที่ 1 มิถุนายน 2564
กรมเจ้าท่า ขุดลอกบํารุงรักษาร่องน้ํา เพื่อความสุขของประชาชน
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยความคืบหน้าภารกิจขุดลอกบํารุงรักษาทางน้ําในพื้นที่ภาคอีสาน บริเวณแม่น้ําเสียวและแม่น้ําสงคราม เพื่อเพิ่มประสิทธิภาพการระบายน้ํา ลดอุทกภัย การบริหารจัดการน้ําสําหรับใช้อุปโภคบริโภคช่วยเหลือประชาชน ตามนโยบายรัฐบาลและกระทรวงคมนาคม
กรมเจ้าท่า : สํานักพัฒนาและบํารุงรักษาทางน้ํา : สํานักงานพัฒนาและบํารุงรักษาทางน้ําที่ 8 เปิดหน่วยปฏิบัติงานขุดลอก เมื่อวันที่ 20 เมษายน 2564 จุดที่ 1 หน่วยปฏิบัติงานขุดลอกแม่น้ําเสียว ตําบลสระคู อําเภอสุวรรณภูมิ จังหวัดร้อยเอ็ด ใช้เครื่องจักรเป็นรถขุด ขก.3 และรถขุดตักดินเช่าเอกชน มีนายสุรชัย แนวถาวร นายช่างเครื่องกลชํานาญงาน ปฏิบัติหน้าที่หัวหน้าหน่วยฯ ขุดลอกตั้งแต่ กิโลเมตรที่ 72+750 ถึง กิโลเมตรที่ 74+550 ระยะทาง 1,800 เมตร ขุดลอกร่องน้ําให้ได้ความกว้าง 20-120 เมตร ขุดลอกระดับก้นร่องลึกประมาณ 118 เมตร (จากระดับน้ําทะเลปานกลาง) ปริมาณวัสดุขุดลอก 97,339 ลูกบาศก์เมตรปัจจุบันคืบหน้าการขุดลอกได้ระยะทาง 820 เมตร ปริมาณวัสดุขุดลอก 44,285 ลูกบาศก์เมตร คิดเป็นร้อยละ 50.70 เพื่อแก้ไขปัญหาการตื้นเขินของลําน้ํา ที่เกิดจากตะกอนดินและวัชพืช ส่งผลทําให้การกักเก็บน้ําเพื่อใช้ในการเกษตร การอุปโภค บริโภค ไม่เพียงพอต่อความต้องการของประชาชน และในช่วงฤดูน้ําหลากประชาชนในพื้นที่ได้รับความเดือดร้อนจากปัญหาน้ําท่วมพื้นที่ทางการเกษตร
จุดที่ 2 หน่วยปฏิบัติงานขุดลอกแม่น้ําสงคราม ตําบลทุ่งฝน อําเภอทุ่งฝน จังหวัดอุดรธานี ตําบลคําสะอาด อําเภอสว่างแดนดิน จังหวัดสกลนคร เปิดหน่วยขุดลอกเมื่อวันที่ 23 เมษายน 2564 ใช้เครื่องจักรเป็นรถขุด ขก.5 และรถขุดตักดินเช่าเอกชน มีนายสุรศักดิ์ แก้วบุญศรี นายช่างไฟฟ้าชํานาญงาน ปฏิบัติหน้าที่หัวหน้าหน่วยฯ ขุดลอกตั้งแต่ กิโลเมตรที่ 427+500 ถึง กิโลเมตรที่ 430+650 ระยะทาง 3,150 เมตร ขุดลอกร่องน้ําให้ได้ความกว้าง 20-40 เมตร ขุดลอกระดับก้นร่องลึกประมาณ 155 เมตร (จากระดับน้ําทะเลปานกลาง) ปริมาณวัสดุขุดลอก 91,666 ลูกบาศก์เมตร ผลการปฏิบัติงานขุดลอก ปัจจุบันขุดลอกได้ระยะทาง 1,524 เมตร ปริมาณวัสดุขุดลอก 41,990 ลูกบาศก์เมตร คิดเป็นร้อยละ 45.80 ซึ่งคาดว่าจะแล้วเสร็จตามแผน
อย่างไรก็ตาม การขุดลอกได้มีการดําเนินการหมุนเวียนในพื้นที่ทั่วทุกภาคของประเทศไทย เป็นไปตามแผนพัฒนาและบํารุงรักษาสิ่งแวดล้อมทางน้ําของกรมเจ้าท่า เพื่อให้แม่น้ํามีประสิทธิการระบายน้ําได้ดียิ่งขึ้น อีกทั้งสามารถเก็บกักน้ําไว้ใช้ในช่วงฤดูแล้ง และสามารถระบายน้ําได้ดีในฤดูน้ําหลาก ประชาชนสามารถสัญจรไปมาได้อย่างสะดวกและปลอดภัย มีน้ําอุปโภคและบริโภคได้ตลอดทั้งปี และภายหลังการขุดลอก กรมเจ้าท่าได้ร่วมรณรงค์กับหน่วยงานในพื้นที่สนับสนุนพันธุ์ปลาท้องถิ่นปล่อยลงสู่แม่น้ําเพื่อเป็นการรักษาระบบนิเวศแม่น้ํา อีกทั้งวัสดุจากการขุดลอกได้นําไปปรับปรุงตลิ่งที่กัดเซาะบ้านเรือนประชาชนได้รับความเสียหาย และยังสามารถเพิ่มพื้นที่ในการปลูกพืชผักสวนครัวสามารถสร้างรายได้เลี้ยงชีพตนเองและครอบครัว เพิ่มพื้นที่สีเขียวให้กับชุมชนได้อีกด้วย
รัฐบาลไทย-ข่าวทำเนียบรัฐบาล-ปลัด วธ. ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา
วันอังคารที่ 1 มิถุนายน 2564
ปลัด วธ. ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา
ตรวจความคืบหน้าการก่อสร้างอาคารหอศิลป์แห่งชาติ รัชดา
วันที่ ๑ มิถุนายน ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่ตรวจความคืบหน้าการก่อสร้างอาคารหอศิลป์แห่งชาติ รัชดา โดยมีนายกิตติพันธ์ พานสุวรรณ รองปลัดกระทรวงวัฒนธรรม นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย นายโกวิท ผกามาศ ผู้ตรวจราชการกระทรวงวัฒนธรรม นางโชติกา อัครกิจโสภากุล ผู้ช่วยปลัดกระทรวงวัฒนธรรม ข้าราชการและเจ้าหน้าที่ที่เกี่ยวข้องเข้าร่วม ณ หอศิลป์แห่งชาติ รัชดา กรุงเทพฯ
รัฐบาลไทย-ข่าวทำเนียบรัฐบาล-การประชุมคณะอนุกรรมการบริหารจัดการโรคใบด่างมันสำปะหลัง ครั้งที่ 2/2564
วันอังคารที่ 1 มิถุนายน 2564
การประชุมคณะอนุกรรมการบริหารจัดการโรคใบด่างมันสําปะหลัง ครั้งที่ 2/2564
กระทรวงเกษตรฯ ติดตามการดําเนินโครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้นที่ พร้อมทบทวนคู่มือการดําเนินโครงการฯ และแผนการปฏิบัติงานให้สามารถขับเคลื่อนการดําเนินงานอย่างมีประสิทธิภาพสูงสุด
นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะอนุกรรมการบริหารจัดการโรคใบด่างมันสําปะหลังครั้งที่2/2564โดยมีวาระพิจารณาสําคัญเกี่ยวกับโครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้นที่ตามที่ครม.ได้อนุมติโครงการไปเมื่อวันที่25พฤษภาคม2564ที่ผ่านมา
สําหรับโครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้นที่ครอบคลุมพื้นที่ปลูกมันสําปะหลัง400,000ไร่งบประมาณ1,329,223,200บาทมีวัตถุประสงค์เพื่อตัดวงจรการระบาดของโรคใบด่างมันสําปะหลังส่งเสริมสนับสนุนให้เกษตรกรใช้พันธุ์มันสําปะหลังสะอาดและทนต่อโรคควบคุมการระบาดของโรคใบด่างมันสําปะหลังไม่ให้ขยายตัวไปยังพื้นที่อื่นและช่วยเหลือเกษตรกรที่ได้รับผลกระทบจากโรคใบด่างมันสําปะหลังโดยที่ประชุมได้พิจารณาทบทวนคู่มือการดําเนินโครงการฯและแผนการปฏิบัติงานให้สามารถขับเคลื่อนการดําเนินงานอย่างมีประสิทธิภาพสูงสุดเพื่อให้โครงการสําเร็จได้ตามตามวัตถุประสงค์โครงการต่อไป
รัฐบาลไทย-ข่าวทำเนียบรัฐบาล-SME มีเฮ! ก.อุต ฯ ขยายเวลาพักชำระหนี้ต่อถึงสิ้นปี’64
วันอังคารที่ 1 มิถุนายน 2564
SMEมีเฮ!ก.อุตฯขยายเวลาพักชําระหนี้ต่อถึงสิ้นปี’64
กระทรวงอุตสาหกรรม ออกมาตรการช่วยเหลือลูกหนี้ ฝ่าวิกฤต COVID-19 ระลอกใหม่ ผ่านกองทุนพัฒนาเอสเอ็มอีตามแนวประชารัฐ โดยการพักชําระหนี้เงินต้นสูงสุด ไม่เกิน 6 เดือนและไม่เกินสิ้นปี 2564  ผ่าน SME D BANK เริ่มตั้งแต่ 1 มิถุนายน 2564
นายกอบชัยสังสิทธิสวัสดิ์ปลัดกระทรวงอุตสาหกรรมในฐานะประธานคณะกรรมการกองทุนพัฒนาเอสเอ็มอีตามแนวประชารัฐเปิดเผยว่าการแพร่ระบาดของโควิด-19ระลอกใหม่นี้ได้เข้ามาซ้ําเติมผลกระทบ        จากสถานการณ์ในรอบแรกที่ผู้ประกอบการเอสเอ็มอี(SME)ส่วนใหญ่ของประเทศยังไม่สามารถพลิกฟื้นธุรกิจให้กลับสู่ภาวะปกติได้และสร้างความยากลําบากในการดําเนินธุรกิจมากยิ่งขึ้นกองทุนพัฒนาเอสเอ็มอีตามแนวประชารัฐกระทรวงอุตสาหกรรมเล็งเห็นถึงสถานการณ์ดังกล่าวจึงได้ออกมาตรการช่วยเหลือเอสเอ็มอีที่เป็นลูกหนี้สินเชื่อของกองทุนฯที่ได้รับผลกระทบจากสถานการณ์ภัยแล้งและสถานการณ์การแพร่ระบาดของเชื้อไวรัสโคโรนา(COVID 19)ไปแล้ว2ครั้งด้วยการพักชําระหนี้และให้บริการความช่วยเหลือผู้ประกอบการเอสเอ็มอีในเรื่องการตลาดการเงินและระบบบัญชีตั้งแต่วันที่16เมษายน2563โดยมีผู้เข้าร่วมในโครงการดังกล่าวจํานวนทั้งสิ้น3,300ราย
แต่เนื่องจากสถานการณ์ของการแพร่ระบาดของโรคติดเชื้อไวรัสโคโรนา2019 (COVID-19)ยังคง          ส่งผลกระทบต่อระบบเศรษฐกิจและการดําเนินธุรกิจของเอสเอ็มอีอย่างต่อเนื่องดังนั้นเพื่อเป็นการบรรเทาภาระการชําระหนี้ของลูกหนี้ให้มีสภาพคล่องและสามารถดําเนินธุรกิจต่อไปได้ในช่วงภาววะวิกฤตรวมทั้งยังเป็นการลดแนวโน้มการเป็นหนี้ที่ไม่ก่อให้เกิดรายได้(NPLs)คณะกรรมการบริหารกองทุนฯจึงมีมติในคราวประชุมเมื่อวันที่17พฤษภาคม2564เห็นชอบมาตรการช่วยเหลือเอสเอ็มอีที่เป็นลูกหนี้สินเชื่อของกองทุนฯที่ยังไม่ด้อยคุณภาพ(Non NPL)หรือไม่อยู่ในระหว่างที่ถูกกองทุนดําเนินคดีซึ่งได้รับผลกระทบจากการแพร่ระบาดของโรคติดเชื้อไวรัสโคโรนา2019 (COVID-19)ให้สามารถยื่นความประสงค์ขอพักชําระหนี้เงินต้นกับทางธนาคารพัฒนาวิสาหกิจขนาดกลางและขนาดย่อมแห่งประเทศไทย(SME D Bank)โดยสามารถพักชําระหนี้ได้สูงสุดไม่เกิน6เดือนและไม่เกินวันที่31ธันวาคม2564
“จากภาระที่ผู้ประกอบการเอสเอ็มอีกําลังเผชิญอยู่ในขณะนี้ทางกองทุนฯมองเห็นความพยายามช่วยเหลือตัวเองอย่างสุดกําลังของผู้ประกอบการเอสเอ็มอีมาโดยตลอดจึงต้องการเป็นอีกพลังช่วยสนับสนุนให้เอสเอ็มอีสามารถก้าวผ่านวิกฤตไปได้อีกครั้งโดยออกมาตรการช่วยเหลือระยะที่3นี้เป็นมาตรการต่อเนื่องจากการให้ความช่วยเหลือก่อนหน้าซึ่งเชื่อว่าจะช่วยบรรเทาความเดือดร้อนให้กับเอสเอ็มอีโดยเฉพาะรายเล็กที่ประสบปัญหาจากการขายสินค้าหรือการให้บริการในสถานการณ์แพร่ระบาดของเชื้อไวรัสโคโรนา(COVID19)และคาดว่าจะช่วยแก้ไขปัญหาการว่างงานได้ไปจนถึงสิ้นปีนี้”นายกอบชัยฯกล่าว
ทั้งนี้ลูกหนี้สินเชื่อของกองทุนฯสามารถแจ้งความประสงค์ขอเข้าร่วมมาตรการพักชําระเงินต้นพร้อมขอรับการส่งเสริมพัฒนาในด้านต่างๆอาทิการตลาดการผลิตการเงินและบัญชีได้ที่SME D BANKทุกสาขาทั่วประเทศในเขตพื้นที่ที่สถานประกอบการตั้งอยู่ได้ตั้งแต่วันที่วันที่1มิถุนายน2564ถึงวันที่31กรกฎาคม2564และสอบถามรายละเอียดเพิ่มเติมได้ที่Call Centerโทร1357
รัฐบาลไทย-ข่าวทำเนียบรัฐบาล-กรมทางหลวงชนบท เสริมการค้าการขนส่ง รองรับปริมาณการจราจรในอนาคต สร้างถนนสนับสนุน    เขตเศรษฐกิจพิเศษชายแดน (SEZ) ต่อเนื่อง คาดในปี 2564 เริ่มก่อสร้างอีก 2 โครงการ
วันอังคารที่ 1 มิถุนายน 2564
กรมทางหลวงชนบท เสริมการค้าการขนส่ง รองรับปริมาณการจราจรในอนาคต สร้างถนนสนับสนุน    เขตเศรษฐกิจพิเศษชายแดน (SEZ) ต่อเนื่อง คาดในปี 2564 เริ่มก่อสร้างอีก 2 โครงการ
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทเพื่อสนับสนุนเขตเศรษฐกิจพิเศษชายแดน (Special Economic Zone : SEZ)
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทเพื่อสนับสนุนเขตเศรษฐกิจพิเศษชายแดน (Special Economic Zone : SEZ) สอดรับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงสร้างพื้นฐานด้านงานทางตามยุทธศาสตร์ ของกระทรวงคมนาคมและการพัฒนาจังหวัดที่อยู่ใกล้กับบริเวณเขตชายแดนติดกับประเทศเพื่อนบ้าน
นายปฐม เฉลยวาเรศ อธิบดีกรมทางหลวงชนบท เปิดเผยว่า ที่ผ่านมา ทช. ได้ดําเนินการก่อสร้างถนนทางหลวงชนบทเพื่อสนับสนุนเขตเศรษฐกิจชายแดน (Special Economic Zone : SEZ) อย่างต่อเนื่อง เพื่อรองรับการขยายตัวของเมือง แก้ไขปัญหาการจราจร ส่งเสริมทั้งด้านการค้า การท่องเที่ยว และการขนส่งระหว่างไทยกับประเทศเพื่อนบ้าน โดยที่ผ่านมามีโครงการที่ ทช. ได้ดําเนินการก่อสร้างแล้วเสร็จสมบูรณ์ จํานวน 18 โครงการ รวมระยะทาง 195.617 กิโลเมตร พร้อมก่อสร้างทางต่างระดับ จํานวน 1 แห่ง ประกอบด้วยในพื้นที่จังหวัดตาก สระแก้ว ตราด หนองคาย นครพนม สงขลา และเชียงราย ซึ่งขณะนี้ ทช. ยังมีโครงการสนับสนุนเขตเศรษฐกิจพิเศษชายแดน หรือ SEZ ที่อยู่ระหว่างการก่อสร้างอีกจํานวน 1 โครงการ คือ โครงการก่อสร้างถนนสาย ง2 และ ง3 ผังเมืองรวมเมืองมุกดาหาร จังหวัดมุกดาหาร ระยะทางรวม 7.535 กิโลเมตร ปัจจุบันการก่อสร้างมีความก้าวหน้าไปแล้วกว่าร้อยละ 67 ขณะนี้อยู่ระหว่างการดําเนินงานในส่วนของผิวจราจร งานทางเท้า ระบบไฟฟ้าแสงสว่าง คาดว่าจะก่อสร้างแล้วเสร็จในปี 2564 และจะเปิดใช้ในช่วงต้นปี 2565 นอกจากนี้ ทช. ยังมีโครงการที่จะเตรียมดําเนินการก่อสร้างอีกจํานวน 2 โครงการ ได้แก่ โครงการก่อสร้างถนนทางหลวงชนบทสาย มห.3019 แยก ทล.212 - บางทรายใหญ่ อําเภอเมือง จังหวัดมุกดาหาร (ตอนที่ 1) ระยะทางรวม 14.211 กิโลเมตร โครงการก่อสร้างถนนสายแยก ทล.1012 - บ้านกิ่วแก้ว อําเภอเทิง อําเภอจุน จังหวัดเชียงรายและพะเยา ระยะทางรวม 43.709 กิโลเมตร โดยขณะนี้ทั้งสองโครงการอยู่ระหว่างการจัดซื้อจัดจ้าง คาดว่าจะเริ่มก่อสร้างได้ในปี 2564 รวมทั้งยังมีโครงการถนนสายเชื่อมศูนย์ซ่อมอากาศยาน - ศูนย์กลางการค้าส่งชายแดนบริเวณสะพานมิตรภาพแห่งที่ 3 - ทล.212 อําเภอท่าอุเทน จังหวัดนครพนม ระยะทาง 23.102 กิโลเมตร ซึ่งขณะนี้อยู่ในขั้นตอนร่างพระราชบัญญัติงบประมาณรายจ่ายประจําปี 2565
อย่างไรก็ตาม ในปี 2566 - 2571 ทช. มีแผนที่จะเตรียมดําเนินการก่อสร้างเพื่อสนับสนุนเขตเศรษฐกิจพิเศษชายแดน หรือ SEZ อย่างต่อเนื่อง รวมระยะทาง 139.023 กิโลเมตร พร้อมโครงการก่อสร้างทางต่างระดับ จํานวน 2 แห่ง อีกด้วย
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 1 มิถุนายน 2564 พนักงานติดเชื้อไวรัส COVID-19 จำนวน 3 ราย
วันอังคารที่ 1 มิถุนายน 2564
ประกาศ ขสมก. ประจําวันที่ 1 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 1 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 1 มิถุนายน 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถธรรมดา สาย 95 เขตการเดินรถที่ 1
2) พนักงานเก็บค่าโดยสารรถธรรมดา สาย 11 เขตการเดินรถที่ 2
3) พนักงานเก็บค่าโดยสารรถธรรมดา สาย 16 เขตการเดินรถที่ 8
รัฐบาลไทย-ข่าวทำเนียบรัฐบาล-ก.อุตฯ รับมอบหน้ากากอนามัย N95 จากบริษัท ซิน เคอ หยวน สตีล จำกัด
วันอังคารที่ 1 มิถุนายน 2564
ก.อุตฯ รับมอบหน้ากากอนามัย N95 จากบริษัท ซิน เคอ หยวน สตีล จํากัด
นายสุริยะ  จึงรุ่งเรืองกิจ  รัฐมนตรีว่าการกระทรวงอุตสาหกรรม  เป็นประธานในพิธีรับมอบหน้ากากอนามัย N95 จากบริษัท ซิน เคอ หยวน สตีล จํากัด ณ ห้องโถง ชั้น 1  อาคารสํานักงานปลัดกระทรวงอุตสาหกรรม
วันนี้ (1 มิถุนายน 2564 ) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีรับมอบหน้ากากอนามัย N95 จากบริษัท ซิน เคอ หยวน สตีล จํากัด  เพื่อให้กระทรวงอุตสาหกรรมนําไปแจกจ่ายให้เกิดประโยชน์ตามสมควร ณ ห้องโถง ชั้น 1 อาคารสํานักงานปลัดกระทรวงอุตสาหกรรม
ทั้งนี้ การจัดกิจกรรมดังกล่าวฯ เป็นไปตามมาตรการควบคุมและป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564
รัฐบาลไทย-ข่าวทำเนียบรัฐบาล-การท่าเรือแห่งประเทศไทย พัฒนาแอปพลิเคชัน “BKP iService” เพิ่มความสะดวก สามารถตรวจสอบสถานะตู้สินค้า
วันอังคารที่ 1 มิถุนายน 2564
การท่าเรือแห่งประเทศไทย พัฒนาแอปพลิเคชัน “BKP iService” เพิ่มความสะดวก สามารถตรวจสอบสถานะตู้สินค้า
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย เปิดเผยว่า การท่าเรือแห่งประเทศไทย (กทท.) ดําเนินการพัฒนาแอปพลิเคชัน “BKP iService” ช่วยเพิ่มความสะดวกให้แก่ผู้ใช้บริการในการตรวจสอบสถานะการบรรทุกขนถ่ายตู้สินค้า ตารางการทํางานของเรือบรรทุกตู้สินค้า และเวลาเข้า-ออกของเรือบรรทุก ตู้สินค้า ณ ท่าเรือกรุงเทพ (ทกท.) ได้ตลอดเวลาจากทุกสถานที่ ข้อมูลมีความถูกต้องและแม่นยํา ทําให้ผู้ใช้บริการสามารถวางแผนการทํางานได้อย่างมีประสิทธิภาพ ลดการเดินทางมาติดต่อสอบถามข้อมูลการใช้บริการที่ ทกท. ซึ่งผู้ใช้บริการสามารถดาวน์โหลดแอปพลิเคชัน “BKP iService” ได้ทั้งในระบบ IOS และ Android โดย เริ่มเปิดให้บริการระบบตั้งแต่เดือนเมษายน 2564 ที่ผ่านมา
ทั้งนี้ กทท. กําลังดําเนินการพัฒนาระบบให้ผู้ใช้บริการสามารถตรวจสอบรายละเอียดอื่นๆ เพิ่มเติม ได้แก่ สถานะสินค้าต่างๆ ที่จัดเก็บในโรงพักสินค้า วันเปิดตู้สินค้า วันบรรจุสินค้า ประมาณการค่าใช้จ่าย และการชําระเงินผ่านระบบออนไลน์ เพื่อเพิ่มช่องทางให้ผู้ใช้บริการ สามารถเข้าถึงข้อมูลการให้บริการของ กทท. เป็นการยกระดับการให้ บริการโดยการนําเทคโนโลยีดิจิทัลมาปรับใช้ในกระบวนการทํางานให้เป็นมาตรฐานสากล เพิ่มความสะดวก และความพึงพอใจสูงสุดแก่ผู้ใช้บริการ
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันอังคารที่ 1 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่ สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล
ในวันที่ 31 พฤษภาคม 2564 การรถไฟฟ้าขนส่งมวลชนแห่งประเทศไทย (รฟม.) โดย นายพัฒนพงษ์ พงศ์ศุภสมิทธิ์ ผู้ช่วยผู้ว่าการ ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจเติมความสุขให้ประชาชน” จํานวน 800 กล่อง ให้แก่ สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล เพื่อสนับสนุนบุคลากรทางการแพทย์ และประชาชนที่รักษาตัวอยู่ในสถานพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี และโครงการรถไฟฟ้าสายสีชมพู ช่วงแคราย - มีนบุรี ได้แก่
- ร้านครัวป้าแมวตามสั่งในตํานาน (สถานีน้อมเกล้า) อยู่ระหว่างซอยรามคําแหง 140 และ 142 พิกัดร้าน https://goo.gl/maps/96PNUp8v4xJANNTh8
- ร้านครัวเมืองใต้ (สถานีรามคําแหง) อยู่ในโรงอาหารอาคารนพมาศ ใกล้คณะรัฐศาสตร์ มหาวิทยาลัยรามคําแหง พิกัดร้าน https://goo.gl/maps/QAV8E9dhe84biqzv7
- ร้านก๋วยเตี๋ยวเล้งแซ่บ (สถานีรามคําแหง) อยู่ในโรงอาหารสนามยิงปืน การกีฬาแห่งประเทศไทย พิกัดร้าน https://goo.gl/maps/GbdQ5R2Rz62xqU9DA
- ร้านแรดแซ่บนัว (สถานีมีนบุรี) อยู่บริเวณถนนรามอินทรา ซอยรามอินทรา 80 พิกัดร้าน https://goo.gl/maps/4thvAaki5JthK7fb6
- ร้านข้าวกับแกง (สถานีเศรษฐบุตรบําเพ็ญ) อยู่ภายในโรงอาหาร การไฟฟ้านครหลวง เขตมีนบุรี พิกัดร้าน https://goo.gl/maps/EwEVAay5zoCaMRpr6
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-​ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๔/๒๕๖๔
วันอังคารที่ 1 มิถุนายน 2564
​ปลัดกระทรวงยุติธรรม ประชุมติดตามการดําเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๔/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19
ในวันอังคารที่ ๑ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดําเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้​รับทราบ​รายงานสถานการณ์การแพร่ระบาดของโรคติดเชื้อไวรัสโควิด-19 ในเรือนจําและทัณฑสถาน โดยภาพรวม มีเรือนจําและทัณฑสถานที่ไม่พบการแพร่ระบาดของโรคเพิ่มขึ้นเป็นจํานวน ๑๒๑ แห่ง และมีจํานวนผู้ติดเชื้อรายใหม่ลดลงค่อนข้างมากในวันนี้ ส่วนหนึ่งมาจากแนวทางการตรวจหาเชื้อซ้ําในกลุ่มผู้ต้องขังที่ยังไม่พบเชื้อในเรือนจํา/ทัณฑสถานที่พบการแพร่ระบาด ซึ่งดําเนินการตรวจตามรอบในทุกๆ ๗ วัน จึงอาจจะพบยอดผู้ติดเชื้อที่แตกต่างกันค่อนข้างมากจากวันก่อน ทั้งนี้เป็นไปตามแนวทางการตรวจเชิงรุก ที่จะช่วยทําให้การคัดแยกผู้ป่วยที่ติดเชื้อเพื่อทําการรักษาได้รวดเร็วมากขึ้นสําหรับข้อมูลผู้ติดเชื้อในสถานพินิจฯ และศูนย์ฝึกอบรม นั้น ไม่พบผู้ป่วยรายใหม่
นอกจากนี้ ที่ประชุมได้ติดตามการพัฒนาระบบรายงานข้อมูลผู้ป่วยติดเชื้อไวรัสโควิด-19 พร้อมเน้นย้ําให้เรือนจําและทัณฑสถานนําเข้าข้อมูลให้ครบถ้วนสมบูรณ์ เพื่อให้ข้อมูลในระบบเป็นไปด้วยความถูกต้อง นอกจากนี้ ได้ขอให้กรมพินิจและคุ้มครองเด็กและเยาวชน เร่งดําเนินการแผนการ SWAB ในกลุ่มเปราะบางและกลุ่มในพื้นที่สีแดงให้แล้วเสร็จ ภายในวันที่ ๗ มิถุนายน ๒๕๖๔ เพื่อการติดตามผลศูนย์ฝึกฯ/สถานพินิจฯ สีขาวได้รวดเร็วขึ้น รวมทั้งมอบหมายให้กรมราชทัณฑ์ จัดทํากระบวนการ/ขั้นตอนในการดูแลและประสานส่งต่อผู้ต้องขัง เพื่อส่งให้ผู้บัญชาการเรือนจํา ทัณฑสถาน และกรมพินิจฯนําไปปฏิบัติให้เป็นไปในแนวทางเดียวกันต่อไป
รัฐบาลไทย-ข่าวทำเนียบรัฐบาล-พิธีถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี  3 มิถุนายน 2564
วันอังคารที่ 1 มิถุนายน 2564
พิธีถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี  3 มิถุนายน 2564
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  เป็นประธานในพิธีถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี  3 มิถุนายน 2564 ณ ห้องโถง ชั้น 1 อาคารสํานักงานปลัดกระทรวงอุตสาหกรรม
วันนี้ (1 มิถุนายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2564 โดยมีนายกอบชัย สังสิทธิ์สวัสดิ์ ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมในพิธี ณ ห้องโถง ชั้น 1 อาคารสํานักงานปลัดกระทรวงอุตสาหกรรม
ทั้งนี้ การจัดกิจกรรมฯ ดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564 #prindustrymoi
รัฐบาลไทย-ข่าวทำเนียบรัฐบาล-3 มิถุนายน 2564 กทพ. ยกเว้นค่าผ่านทางพิเศษ 3 สายทาง
วันอังคารที่ 1 มิถุนายน 2564
3 มิถุนายน 2564 กทพ. ยกเว้นค่าผ่านทางพิเศษ 3 สายทาง
...
​การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษของทางพิเศษ รวม 3 สายทาง ดังนี้ ทางพิเศษเฉลิมมหานคร (ทางด่วนขั้นที่ 1) จํานวน 19 ด่าน ทางพิเศษศรีรัช (ทางด่วนขั้นที่ 2) จํานวน 31 ด่าน และทางพิเศษอุดรรัถยา (บางปะอิน-ปากเกร็ด) จํานวน 10 ด่าน ในวันพฤหัสบดีที่ 3 มิถุนายน 2564 (วันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี) ตั้งแต่เวลา 00.01 น. ถึง 24.00 น. จํานวน 1 วัน ซึ่งเป็นวันหยุดราชการประจําปีตามประกาศสํานักนายกรัฐมนตรี โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัท ทางด่วนกรุงเทพเหนือ จํากัด (NECL) เพื่อช่วยลดภาระค่าใช้จ่ายให้แก่ประชาชน
​ทั้งนี้ ในสถานการณ์ COVID-19 กทพ. ขอความร่วมมือให้ผู้ใช้ทางพิเศษอยู่บ้าน หยุดเชื้อ เพื่อชาติ หากไม่มีความจําเป็นที่ต้องเดินทางออกนอกบ้าน หรือหากจําเป็นต้องใช้ทางพิเศษเดินทางในวันปกติที่ไม่ได้ยกเว้นค่าผ่านทาง ควรสมัครใช้บัตร Easy Pass เพื่อหลีกเลี่ยงการสัมผัสกับธนบัตรหรือเหรียญซึ่งอาจจะเป็น แหล่งสะสมของเชื้อโรค รวมถึงใช้บริการเติมเงิน ในบัตร Easy Pass ผ่าน Application ของธนาคารต่าง ๆ ซึ่งนอกจากจะได้รับความสะดวกรวดเร็วแล้ว ยังจะช่วยลดความเสี่ยงจากการรับหรือแพร่เชื้อ COVID-19 ได้อีกด้วย
สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร 1543 นอกจากนี้ผู้ใช้ทางพิเศษสามารถดาวน์โหลด Application "EXAT Portal" เพื่อตรวจสอบยอดเงินคงเหลือและ การใช้บัตร Easy Pass รับข่าวสารโปรโมชั่นและสิทธิประโยชน์ และสามารถเรียกใช้งาน Application อื่น ๆ ของ กทพ. อาทิ EXAT Traffic อีกทั้งยังสามารถขอความช่วยเหลือฉุกเฉิน (SOS) ได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ พร้อมรับมอบวัคซีนล็อตแรก และเปิดเผยแนวทางกระจายและฉีดวัคซีน ตามสถานการณ์พื้นที่กลุ่มเสี่ยงและเน้นผู้ต้องขังกลุ่มเปราะบาง
วันอังคารที่ 1 มิถุนายน 2564
กระทรวงยุติธรรม โดยกรมราชทัณฑ์ พร้อมรับมอบวัคซีนล็อตแรก และเปิดเผยแนวทางกระจายและฉีดวัคซีน ตามสถานการณ์พื้นที่กลุ่มเสี่ยงและเน้นผู้ต้องขังกลุ่มเปราะบาง
นายวัลลภ นาคบัว รองปลัดกระทรวงยุติธรรม และโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 พร้อมรับมอบวัคซีนล็อตแรก และเปิดเผยแนวทางกระจายและฉีดวัคซีน ตามสถานการณ์พื้นที่กลุ่มเสี่ยงและเน้นผู้ต้องขังกลุ่มเปราะบาง
วันอังคารที่ 1 มิถุนายน 2564 เวลา 15.00 น. นายวัลลภ นาคบัว รองปลัดกระทรวงยุติธรรม และโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เปิดเผยแนวทางการฉีดวัคซีนให้กับเจ้าหน้าที่ของกรมราชทัณฑ์และผู้ต้องขัง ภายหลังได้รับแจ้งจากกรมควบคุมโรคว่า จะมีการส่งมอบวัคซีนให้กรมราชทัณฑ์ตามที่ประสานขอวัคซีนไป
นายวัลลภ เปิดเผยว่า กรมราชทัณฑ์ได้รายงานต่อศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรมถึงความคืบหน้า กรณีที่กรมราชทัณฑ์ได้ประสานกรมควบคุมโรคเพื่อขอรับการสนับสนุนวัคซีน สําหรับนํามาฉีดให้กับเจ้าหน้าที่ของกรมราชทัณฑ์และผู้ต้องขังในเรือนจําและทัณฑสถาน โดยล่าสุดได้รับแจ้งจากกรมควบคุมโรคว่า จะสามารถส่งมอบวัคซีนให้กรมราชทัณฑ์ตามที่ประสานขอวัคซีนไปในจํานวนแรกประมาณ 100,000 โดส ภายในวันนี้
เพื่อให้เป็นตามวัตถุประสงค์ในการขอวัคซีนและสอดคล้องกับแนวทางที่มีการหารือในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม จึงขอแจ้งแนวทางการกระจายและฉีดวัคซีนของกรมราชทัณฑ์เบื้องต้น โดยมอบหมายให้ทัณฑสถานโรงพยาบาลราชทัณฑ์เป็นหน่วยงานหลักในการเก็บรักษาวัคซีน และให้ทุกเรือนจําและทัณฑสถาน เร่งสํารวจจํานวนเจ้าหน้าที่ที่ยังไม่ได้ฉีดวัคซีน และผู้ต้องขัง โดยการกระจายและฉีดวัคซีนจะเน้นในจังหวัดพื้นที่ กลุ่มเสี่ยงสีแดงและเป็นเรือนจําที่ยังไม่มีการแพร่ระบาดของโรค เน้นผู้ต้องขังในกลุ่มเปราะบาง (สูงอายุ ป่วย มีโรคประจําตัว) และผู้ต้องขังที่ไม่ติดเชื้อ เรียงลําดับมากไปน้อยตามจํานวนวัคซีนที่ได้รับ ทั้งนี้ ได้กําชับให้เรือนจําและทัณฑสถานเร่งประสานโรงพยาบาลแม่ข่ายในพื้นที่เข้ามาดําเนินการฉีดวัคซีนด้วย โดยคาดว่าจะเริ่มดําเนินการฉีดวัคซีนให้กับเจ้าหน้าที่และผู้ต้องขังตามแนวทางดังกล่าวได้ในห้วงต้นเดือนมิถุนายน 2564 และฉีดวัคซีนได้ครบถ้วนภายในเดือนมิถุนายน 2564 ซึ่งกรมราชทัณฑ์จะได้รายงานความคืบหน้าในเรื่องนี้เป็นระยะๆ เพื่อให้สังคมคลายความกังวลใจและเชื่อมั่นในมาตรการป้องกันเจ้าหน้าที่และผู้ต้องขังในสถานการณ์การแพร่ระบาดของโรคติดเชื้อไวรัสโคโรนา 2019 ยิ่งขึ้น
รัฐบาลไทย-ข่าวทำเนียบรัฐบาล-กระทรวงยุติธรรม หารือการพัฒนากฎหมายกองทุนยุติธรรม ผ่านระบบการประชุมทางไกล (Video Conference)
วันอังคารที่ 1 มิถุนายน 2564
กระทรวงยุติธรรม หารือการพัฒนากฎหมายกองทุนยุติธรรม ผ่านระบบการประชุมทางไกล (Video Conference)
นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference) เพื่อหารือการพัฒนากฎหมายกองทุนยุติธรรม
ในวันอังคารที่ ๑ มิถุนายน ๒๕๖๔ เวลา ๑๓.๓๐ น. ณ อาคารกระทรวงยุติธรรม ถนนแจ้งวัฒนะ กรุงเทพมหานคร นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม และคณะอนุกรรมการฯ เข้าร่วมฯ
ในการนี้ ที่ประชุมได้รายงานความคืบหน้าการดําเนินการตามมติคณะอนุกรรมการพัฒนากฎหมายกองทุนยุติธรรม การศึกษาเพิ่มเติมเกี่ยวกับระบบการทบทวนตามกฎหมายว่าด้วยกองทุนยุติธรรม และระบบการอุทธรณ์ตามกฎหมายว่าด้วยวิธีปฏิบัติราชการทางปกครอง รวมทั้งการกําหนดคุณสมบัติ หลักเกณฑ์การสรรหา ผู้แทนเครือข่ายภาคประชาชน ในคณะอนุกรรมการให้ความช่วยเหลือประจําจังหวัด
ทั้งนี้ คณะอนุกรรมการฯ ได้หารือร่วมกันในการพิจารณาการปรับปรุงสัญญาจ้างทนายความในชั้นบังคับคดี แบบรายงานผลการสนับสนุนโครงการให้ความรู้ทางกฎหมายแก่ประชาชน ร่างประกาศคณะกรรมการกองทุนยุติธรรม เรื่อง หลักเกณฑ์ เงื่อนไข และอัตราให้ความช่วยเหลือในการดําเนินคดีจากกองทุนยุติธรรม (ฉบับที่ ๒) พ.ศ. ๒๕๖๔ ตลอดจนร่างระเบียบคณะกรรมการกองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี (ฉบับที่ ..) พ.ศ. .... (การจ้างที่ปรึกษา)
รัฐบาลไทย-ข่าวทำเนียบรัฐบาล-ความก้าวหน้า วัคซีนโควิด-19 ของไทย
วันอังคารที่ 1 มิถุนายน 2564
ความก้าวหน้า วัคซีนโควิด-19 ของไทย
...
วัคซีน ChulaCOV19
พัฒนาโดยคณะแพทยศาสตร์ จุฬาฯ ผลิตด้วยเทคโนโลยี mRNA ได้รับการรับรองจาก อย. ถ่ายทอดสู่โรงงานเกือบ 100% แล้ว กําลังจะเริ่มทดลองในมนุษย์ ระยะที่ 1 คาดว่าจะผลิตออกมาใช้ได้ ประมาณกลางปี 2565 กําลังการผลิต 10 - 20 ล้านโดสต่อเดือน
.
และกําลังพัฒนาวัคซีน Version 2 ที่ป้องกันโควิด-19 ได้ทุกสายพันธุ์ควบคู่กันไปด้วย
.
นอกจากนี้ ยังมีวัคซีนของคณะเภสัช จุฬาฯ ซึ่งกําลังปรับปรุงโรงงานผลิตวัคซีนต้นแบบ คาดว่าจะแล้วเสร็จประมาณต้นปี 2565 กําลังการผลิต 1 - 5 ล้านโดสต่อเดือน
Cr. Warat Karuchit
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมบังคับคดี ย้ายที่ทำการกองฟื้นฟูกิจการของลูกหนี้ และเปิดสำนักงานบังคับคดีแพ่ง กรุงเทพมหานคร ๑ (สาขาย่อย) ใหม่ ที่ศูนย์ราชการ ถนนแจ้งวัฒนะ
วันอังคารที่ 1 มิถุนายน 2564
กรมบังคับคดี ย้ายที่ทําการกองฟื้นฟูกิจการของลูกหนี้ และเปิดสํานักงานบังคับคดีแพ่ง กรุงเทพมหานคร ๑ (สาขาย่อย) ใหม่ ที่ศูนย์ราชการ ถนนแจ้งวัฒนะ
กระทรวงยุติธรรม โดยกรมบังคับคดีย้ายที่ทําการกองฟื้นฟูกิจการของลูกหนี้และเปิดสํานักงานบังคับคดีแพ่งกรุงเทพมหานคร ๑ (สาขาย่อย) ใหม่ที่ศูนย์ราชการ ถนนแจ้งวัฒนะ
นางอรัญญา ทองน้ําตะโก อธิบดีกรมบังคับคดี เปิดเผยว่า กรมบังคับคดี ได้ย้ายที่ทําการกองฟื้นฟูกิจการของลูกหนี้ ไปเปิดให้บริการ ณ ศูนย์ราชการเฉลิมพระเกียรติ ๘๐ พรรษา อาคารราชบุรีดิเรกฤทธิ์ ชั้น ๒ และ ชั้น ๘ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร และเปิดสํานักงาน บังคับคดีแพ่งกรุงเทพมหานคร ๑ (สาขาย่อย) ให้บริการการบังคับคดีแพ่งในเขตอํานาจของศาลแขวงดอนเมือง และศาลทรัพย์สินทางปัญญาและการค้าระหว่างประเทศ ณ ศูนย์ราชการเฉลิมพระเกียรติ ๘๐ พรรษา อาคารราชบุรีดิเรกฤทธิ์ ชั้น ๘ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
ทั้งนี้ ประชาชนและผู้มีส่วนได้เสียที่ประสงค์ติดต่อราชการกับกองฟื้นฟูกิจการของลูกหนี้ และสํานักงานบังคับคดีแพ่งกรุงเทพมหานคร ๑ (สาขาย่อย) สามารถติดต่อได้ที่ทําการดังกล่าว ตั้งแต่วันที่ ๑ มิถุนายน ๒๕๖๔ เป็นต้นไป และสามารถสอบถามรายละเอียดเพิ่มเติมได้ที่ ผู้อํานวยการกองฟื้นฟูกิจการของลูกหนี้ หมายเลขโทรศัพท์ ๐๘ ๑๙๐๑ ๖๘๕๔ และผู้อํานวยการสํานักงานบังคับคดีแพ่งกรุงเทพมหานคร ๑ (สาขาย่อย) ๐๘ ๓๒๖๔ ๗๔๕๒ หรือ สายด่วนกรมบังคับคดี ๑๑๑๑ กด ๗๙
รัฐบาลไทย-ข่าวทำเนียบรัฐบาล-ขอเชิญชวนร่วมลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔
วันอังคารที่ 1 มิถุนายน 2564
ขอเชิญชวนร่วมลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา วันที่ ๓ มิถุนายน ๒๕๖๔
ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th ระหว่างวันที่ ๑ – ๖ มิถุนายน ๒๕๖๔
#ทรงพระเจริญ
รัฐบาลไทย-ข่าวทำเนียบรัฐบาล-ขอให้ประชาชนติดตามข่าวสารของโครงการให้ความช่วยเหลือประชาชน ภายใต้ความรับผิดชอบของกระทรวงการคลังจากช่องทางการสื่อสารที่เป็นทางการจากทางราชการ
วันอังคารที่ 1 มิถุนายน 2564
ขอให้ประชาชนติดตามข่าวสารของโครงการให้ความช่วยเหลือประชาชน ภายใต้ความรับผิดชอบของกระทรวงการคลังจากช่องทางการสื่อสารที่เป็นทางการจากทางราชการ
ขอเตือนประชาชนได้ระมัดระวังข่าวปลอมที่มีเนื้อหาเกี่ยวข้องกับโครงการให้ความช่วยเหลือประชาชนของรัฐบาลที่อยู่ภายใต้ความรับผิดชอบของกระทรวงการคลัง เช่น โครงการเราชนะ โครงการคนละครึ่ง เป็นต้น ในลักษณะข้อความสั้น หรือข้อมูลที่มีการส่งต่อผ่าน Social Media
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ขอเตือนให้ประชาชนได้ระมัดระวังข่าวปลอมที่มีเนื้อหาเกี่ยวข้องกับโครงการให้ความช่วยเหลือประชาชนของรัฐบาลที่อยู่ภายใต้ความรับผิดชอบของกระทรวงการคลัง เช่น โครงการเราชนะ โครงการคนละครึ่ง เป็นต้น ในลักษณะข้อความสั้น (SMS) หรือข้อมูลที่มีการส่งต่อผ่านสื่อสังคมออนไลน์ (Social Media) ที่อาจคลาดเคลื่อนจากความเป็นจริง หรืออาจสร้างความสับสนแก่ประชาชน โดยโฆษกกระทรวงการคลังขอให้ประชาชนติดตามข้อมูลข่าวสารของโครงการให้ความช่วยเหลือประชาชนภายใต้ความรับผิดชอบของกระทรวงการคลัง จากช่องทางการสื่อสารที่เป็นทางการของกระทรวงการคลัง ได้แก่ www.เราชนะ.com www.mof.go.th www.fpo.go.th Facebook Fanpage “สถานีข่าวกระทรวงการคลัง” และ Facebook Fanpage “สํานักงานเศรษฐกิจการคลัง: Fiscal Policy Office”
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการเราชนะ ณ วันที่ 31 พฤษภาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 96,377 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติแล้ว จํานวน 17.0 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 139,974 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 19,165 ล้านบาท ทําให้มีมูลค่าการใช้จ่ายหมุนเวียนในระบบเศรษฐกิจไทยแล้วกว่า 255,516 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
สํานักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-สมศักดิ์ สั่งการ ป.ป.ส. เร่ง ล่าตัวขบวนการยาเสพติดข้ามชาติ  หลังพบการจับกุมการส่งยาเสพติดไปต่างประเทศหลายคดี
วันอังคารที่ 1 มิถุนายน 2564
สมศักดิ์ สั่งการ ป.ป.ส. เร่ง ล่าตัวขบวนการยาเสพติดข้ามชาติ  หลังพบการจับกุมการส่งยาเสพติดไปต่างประเทศหลายคดี
นายสมศักดิ์ เทพสุทิน รัฐมนตรีว่าการกระทรวงยุติธรรม สั่งการ สํานักงาน ป.ป.ส. เร่ง ล่าตัวขบวนการยาเสพติดข้ามชาติ  หลังพบการจับกุมการส่งยาเสพติดไปต่างประเทศหลายคดี
นายสมศักดิ์ เทพสุทิน รัฐมนตรีว่าการกระทรวงยุติธรรม สั่งการให้ สํานักงาน ป.ป.ส. เร่งสืบสวนขบวนการค้ายาเสพติดข้ามชาติ หลังจากที่ผ่านมาพบการจับกุมการลักลอบส่งยาเสพติดไปต่างประเทศหลายคดี
นายวิชัย ไชยมงคล เลขาธิการ ป.ป.ส. กล่าวว่า นายสมศักดิ์ เทพสุทิน รัฐมนตรีว่าการกระทรวงยุติธรรม สั่งการให้ สํานักงาน ป.ป.ส. เร่งดําเนินการสืบสวนสอบสวนขยายผลกลุ่มนักค้ายาเสพติดที่ลักลอบขนยาเสพติดซุกซ่อนไปกับสิ่งของไปยังต่างประเทศหลายคดี โดยให้สืบหาผู้สั่งการ ผู้ส่ง ให้ดูว่ามีความเชื่อมโยงกับเครือข่ายที่ ป.ป.ส. ได้ดําเนินการสืบสวนอยู่หรือไม่ โดยให้เร่งรัดสืบสวนและดําเนินการจับกุมยึดทรัพย์สินต่อไป
ทั้งนี้ สืบเนื่องจาก เมื่อวันที่ 20 พฤษภาคม 2564 เจ้าหน้าที่ศุลกากรฮ่องกงได้ตรวจยึดไอซ์ น้ําหนัก 9 กิโลกรัม ซุกซ่อนในกรอบรูปบรรจุในตู้คอนเทนเนอร์ที่ขนส่งมาจากประเทศไทยทางเรือ จับกุมผู้ต้องสงสัย เป็นชายสัญชาติจีน - ฮ่องกง 2 คน และได้แลกเปลี่ยนข้อมูลข่าวสารกับ สํานักงาน ป.ป.ส. เพื่อขยายผลถึงตัวการที่ส่งยาเสพติดมาจากประเทศไทย
ต่อมาวันที่ 29 พฤษภาคม 2564 สํานักงาน ป.ป.ส. ได้ร่วมกับ กรมศุลกากร และกองบัญชาการตํารวจปราบปรามยาเสพติด ได้สืบสวนจนทราบแหล่งที่มาของการส่งยาเสพติดดังกล่าว และทราบว่าจะมีการส่งกรอบรูปลักษณะเดียวกับที่ส่งไปฮ่องกง จึงได้ทําการตรวจสอบสิ่งของในตู้คอนเทนเนอร์ ซึ่งกําลังเตรียมส่งออกจากประเทศไทยไปยังฮ่องกง ที่ศูนย์เอ็กซเรย์สินค้าขาออกระหว่างประเทศ พบกรอบรูป 5 ชิ้น ซึ่งเป็นลักษณะเดียวกับที่ศุลกากรฮ่องกงได้ตรวจยึด และได้แกะกรอบรูปออกดูมียาเสพติดให้โทษประเภท 1 (ไอซ์) น้ําหนักรวมสิ่งห่อหุ้ม 9 กิโลกรัม บรรจุถุงพลาสติกใสถุงละ 1 กิโลกรัม จํานวน 9 ถุง ซุกซ่อนอยู่ข้างใน จึงดําเนินการ บันทึกตรวจยึด และส่งพนักงานสอบสวน ดําเนินคดีต่อไป
นอกจากนี้ยังได้ขยายผลไปตรวจค้น บริษัทขนส่งสินค้าระหว่างประเทศภายในซอยเพชรบุรี 17 พบยาเสพติดให้โทษประเภท 1 (ไอซ์) น้ําหนักรวม 2 กิโลกรัม ซุกซ่อนในเครื่องขยายเสียงปะปนไปกับสินค้าชนิดอื่นเตรียมส่งไปยังประเทศฟิลิปปินส์ จึงได้ทําบันทึกตรวจยึดส่งพนักงานสอบสวนดําเนินคดี
นายวิชัย ไชยมงคล เลขาธิการ ป.ป.ส. กล่าวว่า สํานักงาน ป.ป.ส. ได้ร่วมมือกับศุลกากรฮ่องกงในการแลกเปลี่ยนข้อมูลข่าวสารอย่างใกล้ชิด โดยจะดําเนินการขยายผลตรวจสอบจากการจับกุม ตรวจยึดยาเสพติดดังกล่าวซึ่งขณะนี้กําลังรวบรวมพยานหลักฐานเพื่อดําเนินคดีกับผู้ลักลอบขนส่งยาเสพติดในกลุ่มดังกล่าวต่อไป